**Vino la joc**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Lasă-mi fereastra de la sân deschisă

Cât să colind în noaptea asta lungă

La pieptul tău, mi-e gura prea încinsă

Și iarna-ntreagă n-o să ne ajungă

Să punem fantezia pe jăratec.

Vino la joc, iubito, despletită,

Sub trupul tău creol fă-mă ostatec

Că n-am să mor din dragoste rănită,

Vreau să-nflorim în așternutul verde

Ca doi măslini ce-și împletesc destinul,

Doar focu-n șemineu să ne dezmierde

Când în eter va plânge baldachinul.

- Păstrează-mi locul cald chiar dacă ninge

Şi poduri peste munţii albi de gheaţă

Voi înălţa, nimic nu poate-nvinge

Chemarea ta. O să mă-ntorc la viaţă

Prin trupul meu vor trece înc-odată

Sălbatici cai de foc ai pasiunii,

Iar tu pe pielea mea de ciocolată

Vei scrijelii versetul rugăciunii

Ce ne aruncă-n rai sau în infernul

Acestor ierni când ninge peste sânii

Aprinşi de dor. De s-ar schimba guvernul,

Noi nu am şti, decât alintul mâinii.

Ioan Grigoraș Liliana Trif